
Përkufizimi: 

Gjuhësisht, fjala teuessul rrjedh nga fjala uesile (iL-y) që në shqip domethënë 

mënyrë, e cila në thelb nënkupton diçka nëpërmjet së cilës arrijmë ose afrohemi te një 
gjë. 

Fjala tevesul në terminologjinë fetare nënkupton marrjen e shkaqeve të lejuara, që na 
afrojnë te Allahu Fuqiplotë. 

Llojet e tevesulit: 

1. Tevesul i ligjësuar Jiyj). 

2. Tevesul i ndaluar (^f Jiyj). 

Tevesuli i ligjësuar: 

Tevesuli i ligjësuar është tri llojesh: 

1. Tevesuli (afrimi te Allahu) nëpërmjet emrave dhe cilësive të Allahut. 

2. Tevesuli që e bën lutësi nëpërmjet ndonjë vepre të mirë që e ka bërë. 

3. Tevesuli, afrimi i robit te Allahu nëpërmjet duasë së ndonjë njeriu të mirë, i cili është 
i gjallë. 

Tevesuli i ndaluar: 

Çdo tevesul që nuk bën pjesë në ndonjërën nga tri llojet e tevesulit të ligjësuar, të cilat 
i përmendëm më lart, është i ndaluar. Këtu bëjnë pjesë: 

1. Afrimi te Allahu nëpërmjet hakut dhe privilegjit të ndonjë personi. 

2. Zotimi që bëhet për të dashurit e Allahut, njerëzit e mirë dhe duaja që u drejtohet 
atyre. 

3. Therja e kurbanit për hir të të dashurve të Allahut dhe adhurimi që bëhet te varret e 
tyre. 

